CELEX: 31991R2859
Language: el
Date: 1991-09-27 00:00:00
Title: Κανονισμός (ΕΟΚ) αριθ. 2859/91 της Επιτροπής της 27ης Σεπτεμβρίου 1991 που καθορίζει τους συντελεστές μείωσης που πρέπει να εφαρμόζονται κατά την αγορά γεωργικών προϊόντων στην παρέμβαση κατά το οικονομικό έτος 1992

Avis juridique important

|

31991R2859

Κανονισμός (ΕΟΚ) αριθ. 2859/91 της Επιτροπής της 27ης Σεπτεμβρίου 1991 που καθορίζει τους συντελεστές μείωσης που πρέπει να εφαρμόζονται κατά την αγορά γεωργικών προϊόντων στην παρέμβαση κατά το οικονομικό έτος 1992  

Επίσημη Εφημερίδα αριθ. L 272 της 28/09/1991 σ. 0079 - 0080

ΚΑΝΟΝΙΣΜΟΣ (ΕΟΚ) αριθ. 2859/91 ΤΗΣ ΕΠΙΤΡΟΠΗΣ  της 27ης Σεπτεμβρίου 1991  που καθορίζει τους συντελεστές μείωσης που πρέπει να εφαρμόζονται κατά την αγορά γεωργικών προϊόντων στην παρέμβαση κατά το οικονομικό έτος 1992Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων (1), όπως τροποποιήθηκε τελευταία  από τον κανονισμό (ΕΟΚ) αριθ. 787/89 (2), και ιδίως το άρθρο 8,  Εκτιμώντας:  ότι, σύμφωνα με το άρθρο 8 παράγραφοι 1 και 2 του κανονισμού (ΕΟΚ) αριθ. 1883/78, η συστηματική μείωση της αξίας των αγορών γεωργικών προϊόντων στη δημόσια παρέμβαση πρέπει να πραγματοποιείται κατά τη στιγμή της αγοράς- ότι, για το λόγο αυτό, η Επιτροπή  πρέπει να καθορίζει το ποσοστό της μείωσης πριν από την έναρξη κάθε οικονομικού έτους και ότι το εν λόγω ποσοστό πρέπει να αντιστοιχεί στη διαφορά μεταξύ της τιμής αγοράς και της κατά το μέγιστο προβλεπόμενης τιμής διάθεσης κάθε προϊόντος-  ότι, σύμφωνα με το άρθρο 8 παράγραφος 3 του κανονισμού (ΕΟΚ) αριθ. 1883/78, η Επιτροπή μπορεί να περιορίσει τη μείωση κατά τη στιγμή της αγοράς σε τμήμα του εν λόγω ποσοστού μείωσης το οποίο δεν μπορεί να είναι κατώτερο από το 70 %- ότι είναι σκόπιμο να  καθορισθούν επίσης, για το οικονομικό έτος 1992, οι συντελεστές που πρέπει να εφαρμόζονται από τους οργανισμούς παρέμβασης στις μηνιαίες τιμές αγοράς των προϊόντων, ώστε οι εν λόγω οργανισμοί να είναι δυνατόν να διαπιστώνουν τα ποσά της μείωσης-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τα προϊόντα που εμφαίνονται στο παράρτημα και τα οποία, μετά από αγορά στην δημόσια παρέμβαση, έχουν εισέλθει σε αποθήκες ή έχουν αναληφθεί από τους οργανισμούς παρέμβασης μεταξύ 1ης Οκτωβρίου 1991 και 30 Σεπτεμβρίου 1992, πραγματοποιείται  μείωση που καλύπτει τη διαφορά μεταξύ της τιμής αγοράς και των προβλεπόμενων τιμών πώλησης των εν λόγω προϊόντων.  Άρθρο 2  Οι οργανισμοί παρέμβασης εφαρμόζουν στην αξία των αγοραζόμενων προϊόντων τους συντελεστές που εμφαίνονται στο παράρτημα.  Τα ποσά των δαπανών που υπολογίζονται με τον τρόπο αυτό ανακοινώνονται στην Επιτροπή στα πλαίσια των δηλώσεων που καταρτίζονται βάσει του κανονισμού (ΕΟΚ) αριθ. 2776/88 της Επιτροπής (3).  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Οκτωβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Σεπτεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 216 της 5. 8. 1978, σ. 1. (2) ΕΕ αριθ. L 85 της 30. 3. 1989, σ. 1. (3) ΕΕ αριθ. L 249 της 8. 9. 1988, σ. 9.    ΠΑΡΑΡΤΗΜΑ  Συντελεστές "κ" μείωσης [άρθρο 8 παράγραφος 3 του κανονισμού (ΕΟΚ) αριθ. 1883/78] που εφαρμόζονται στις μηνιαίες τιμές αγοράς      Προϊόν  " κ "     Μαλακός αρτοποιήσιμος σίτος  0,55  Μαλακός σίτος μη αρτοποιήσιμος  0,55  Κριθή  0,55  Σίκαλη  0,55  Σκληρός σίτος  0,55  Αραβόσιτος  0,55  Σοργός  0,55  Ρύζι με το φλοιό του (ρύζι paddy)  0,50  Ηλίανθος  0,50  Κράμβη, γογγύλη   0,50  Ελαιόλαδο   - Κοινότητα χωρίς την Ισπανία  0,45  - Ισπανία  0,35  Ζάχαρη  0,50  Βούτυρο  0,55  Γάλα αποκορυφωμένο σε σκόνη  0,50  Βόειο κρέας  0,55  Αλκοόλη που αναφέρεται στο άρθρο 40 παράγραφος 1 του κανονισμού (ΕΟΚ) αριθ. 822/77 του Συμβουλίου  (1)  0,75  Καπνός  0,65    (1) ΕΕ αριθ. L 84 της 27. 3. 1987, σ. 1.    ΠΑΡΑΡΤΗΜΑ  Συντελεστές "κ" μείωσης [άρθρο 8 παράγραφος 3 του κανονισμού (ΕΟΚ) αριθ. 1883/78] που εφαρμόζονται στις μηνιαίες τιμές αγοράς      Προϊόν  " κ "     Μαλακός αρτοποιήσιμος σίτος  0,55  Μαλακός σίτος μη αρτοποιήσιμος  0,55  Κριθή  0,55  Σίκαλη  0,55  Σκληρός σίτος  0,55  Αραβόσιτος  0,55  Σοργός  0,55  Ρύζι με το φλοιό του (ρύζι paddy)  0,50  Ηλίανθος  0,50  Κράμβη, γογγύλη   0,50  Ελαιόλαδο   - Κοινότητα χωρίς την Ισπανία  0,45  - Ισπανία  0,35  Ζάχαρη  0,50  Βούτυρο  0,55  Γάλα αποκορυφωμένο σε σκόνη  0,50  Βόειο κρέας  0,55  Αλκοόλη που αναφέρεται στο άρθρο 40 παράγραφος 1 του κανονισμού (ΕΟΚ) αριθ. 822/77 του Συμβουλίου  (1)  0,75  Καπνός  0,65    (1) ΕΕ αριθ. L 84 της 27. 3. 1987, σ. 1.